Erin McKenney

Erin McKenney (lindur më 9 prill 1998) është një aktiviste amerikane e të drejtave të njeriut.
 Jeta e hershme dhe arsimimi 
E rritur në New Hampshire, McKenney është vlerësuar për arritjet e saj në aktivitete dhe shërbime që nga mosha e hershme, duke fituar një Çmim për Aktivizëm nëpërmjet Junior State of America dhe Çmimin e Shën Timoteit nëpërmjet Dioqezës Katolike të Mançesterit. Ajo ishte praktikante në Shtëpinë e Shtetit New Hampshire gjatë shkollës së mesme si pjesë e Programit të Kryeqytetit, "Girls Rock", të cilës ajo ja atribuon meritat që kanë ndihmuar atë të zgjedh qëllimet dhe karrierën kryesore. Përmes punës në Komisionin për të Drejtat e Fëmijës dhe Familjes, ajo mësoi se ajo që i pëlqente më shumë për karrierën politike ishte aftësia për të përmirësuar jetën përmes programeve sociale, por për të do ishte më mirë që të punonte me njerëzit në mënyrë më të drejtpërdrejtë. Ajo ishte gjithashtu anëtare e Këshillit Këshillues Rinor Legjislativ të New Hampshire..

Si një studente në Kolegjin Lafayette, Erin McKenney është një Studiuese Marquis. Aktualisht po ndjek studime në psikologji, antropologji dhe sociologji.

 Puna për mbrojtje të të drejtave 
McKenney është përfshirë në punë për mbrojtje, duke fituar Çmimin Girl Scout Gold duke krijuar krijuar një program shkencor të bazuar në rolin e modelit për gratë e reja, Programi i Shkencës së Kuriozitetit. Ky program përmban një sërë aktivitetesh laboratorike interaktive që secili është i lidhur me një shkencëtar femër në një fushë të ngjashme. Ajo mbledh letra nga gratë në fushat e STEM (shkencë, teknologji, inxhinieri dhe matematikë) anembanë botës për t'u dhënë studentëve të saj, në përpjekje për t'i ndihmuar gratë e reja të gjejnë shembuj pozitivë që mund të lidhen dhe të ndajnë mbështetjen e komunitetit STEM. 

Në intervistat me BBC, Erin McKenney shpjegoi se "mësimi i një vajze që zëri i saj meriton të dëgjohet është mësimi më i vlefshëm që mund të mësohet ndonjëherë" dhe "njerëzit duhet të dinë se vendi i tyre në botë është kudo ku e duan Të jetë, nuk ka punë që është mashkullore apo femërore, e vetmja gjë që me të vërtetë ka rëndësi është se ata po bëjnë diçka në të cilën besojnë." Ky program fitoi njohjen e saj nga BBC dhe një vend në listën e 100 Gra për vitin 2016. Ajo ishte një nga gratë më të reja në këtë listë. McKenney gjithashtu punoi me BBC në Londër në fushatën "100 Women Wikipedia", në përpjekje për të krijuar sa më shumë faqe për gratë, sepse beson fuqishëm në rritjen e dukshmërisë e grave që janë shembull për tu ndjekur nga gratë e reja.

McKenney ka qenë gjithashtu aktive në mbrojtjen e arsimit të vepantë, duke bërë fushatë për pranimin e neurodiversitetit dhe duke dëgjuar zërat e këtyre komuniteteve. 
 Referime 

Kategoria:Lindje 1998
Kategoria:Njerëz që jetojnë
Kategoria:BBC 100 Women